stanford-oval/wikipedia huggingface dataset:
קלייטון מרפי

קלייטון מרפי (באנגלית: Clayton Murphy; נולד ב-26 בפברואר 1995) הוא אתלט אמריקאי, זוכה מדליית ארד אולימפית (ריו דה ז'ניירו 2016) ואלוף המשחקים הפאן-אמריקאיים (טורונטו 2015) בריצת 800 מטר.
ביוגרפיה

מרפי גדל בחוות חקלאית באוהיו, בנם של מלינדה ומרק.
ביוגרפיה > 2103

ב-2013 החל ללמוד באוניברסיטת אקרון והיה חבר בנבחרת האתלטיקה של המוסד. ב-2015 סיים שלישי באליפות ה-NCAA באתלטיקה באולם בריצת 800 מטר ושלישי באליפות ה-NCAA באצטדיון בריצת 800 מטר.
ביוגרפיה > 2015

באליפות ארצות הברית באתלטיקה סיים רביעי בריצה זו ונבחר לסגל הנבחרת למשחקים הפאן-אמריקאיים, בתחרויות שנערכו בטורונטו ביולי 2015 זכה במדליית זהב בתוצאה של 1:47.19 דקות. באליפות צפון אמריקה, מרכז אמריקה והאיים הקריביים שהתקיימה באותה שנה זכה במדליית כסף בתוצאה של 1:46.38 דקות.
באליפות העולם שנערכה בבייג'ינג, סין באוגוסט הוא סיים במקום 14 בריצת 800 מטר בתוצאה של 1:46.28 דקות.
ביוגרפיה > 2016

באליפות ה-NCAA באתלטיקה באולם שנערכה במרץ 2016 הוא זכה במדליית זהב בריצת 800 מטר ובאליפות ה-NCAA באתלטיקה שנערכה ביוני אותה שנה הוא זכה במדליית זהב בריצת 1500 מטר.
ביוגרפיה > 2016 > מדליית ארד אולימפית

במבחנים האמריקאים לאולימפיאדת ריו דה ז'ניירו (2016) הוא ניצח בריצת 800 מטר בשיא אישי של 1:44.76 דקות. במשחקים האולימפיים עצמם, הוא זכה במדליית ארד בריצת 800 מטר בשיא אישי של 1:42.93 דקות, אחרי דייוויד רודישה מקניה (1.42.15 דקות) תאופיק מחלופי מאלג'יריה (1.42.61 דקות).
ביוגרפיה > 2017

באליפות ארצות הברית באולם שנערכה במרץ 2017 הוא זכה בריצת 1000 מטר.
ביוגרפיה > 2019

באליפות העולם שנערכה בדוחה, קטר ב-1 באוקטובר 2019 הוא סיים במקום שמיני בריצת 800 מטר בתוצאה של 1:47.84 דקות.
שיאים אישים > אצטדיון

ריצת 800 מטר: 1:42.93 דקות, 2016
ריצת 1500 מטר: 3:36.23 דקות, 2017
שיאים אישים > אולם

ריצת 800 מטר: 1:45.94 דקות, 2019
ריצת 1500 מטר: 3:37.40 דקות, 2019
ריצת 3000 מטר: 8:16.70 דקות, 2017
קנדל ווסטון

קנדל ג'מאל ווסטון מאנלי (בספרדית: Kendall Jamaal Waston Manley; נולד ב-1 בינואר 1988) הוא כדורגלן קוסטה ריקאי, המשחק בעמדת הבלם בדפורטיבו סאפריסה מליגת העל של קוסטה ריקה.
קריירת מועדונים

ווסטון התחיל את הקריירה שלו במחלקת הנוער של דפורטיבו סאפריסה. בשנת 2006 ערך את הופעת הבכורה שלו בקבוצה הבוגרת. בינואר 2007 הושאל לקרמליטה, ובינואר שלאחר מכן, לנסיונל מליגת העל האורוגוואית. במרץ 2010 הושאל לשלושה חודשים לבאיאמון מליגת הכדורגל של פאורטו ריקו. בהמשך הושאל גם ללה יו אוניברסיטריוס, פרס זלדון. במאי 2012 חזר לסאפריסה.
ב-8 באוגוסט 2014 חתם ווסטון בונקובר וייטקאפס מה-MLS. ב-25 באוקטובר, כבש את שער הבכורה שלו בקבוצה במשחק האחרון של הליגה הסדירה. שער זה, היה גם שער הניצחון, שבזכותו העפילה ונקובר לפלייאוף ה-MLS. בחודש זה, אף זכה בתואר כדורגלן החודש של הליגה.
ב-11 בדצמבר 2018 חתם בסינסינטי, תמורת 450,000 דולר.
ב-15 בינואר 2021, ווסטון חזר לקוסטה ריקה וחתם בדפורטיבו סאפריסה.
קריירה בינלאומית

ווסטון, שיחק בצעירותו בנבחרות הצעירות של קוסטה ריקה, ואף נכלל בסגל הנבחרת הצעירה לקראת גביע העולם בכדורגל עד גיל 20 - 2007.
במאי 2013, ווסטון ערך את הופעת הבכורה שלו בנבחרת הבוגרת במשחק נגד קנדה. ב-15 בדצמבר 2015, כבש את שער הבכורה שלו בנבחרת בניצחון 0–1 נגד ניקרגואה.
ב-8 באוקטובר 2017, הוא כבש שער שוויון בדקה ה-95 במהלך המשחר נגד הונדורס, שהבטיח לנבחרתו עליה למונדיאל 2018. במונדיאל עצמו, ווסטון כבש בתיקו 2-2 נגד שווייץ.
נכלל בסגל הנבחרת לטורניר מונדיאל 2022.
תארים

ליגת העל של קוסטה ריקה: 2014
הגביע הקוסטה ריקאי: 2013
אליפות קנדה: 2015
כדורגלן העונה של ונקובר וייטקאפס: 2015, 2017
נבחרת העונה ב-MLS: 2015, 2017
נבחרת האולסטאר ב-MLS: 2016
כדורגלן החודש ב-MLS: אוקטובר 2014
קרחון פלינט

| --- | --- |
אין תמונה חופשית
 מידע כללי
 על שם:  Richard Foster Flint 
 מיקום:  אזור הברית האנטארקטית 
 קואורדינטות:  67°20′00″S 65°25′00″W﻿ / ﻿67.3333°S 65.4167°W﻿ / -67.3333; -65.4167
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהקרחון פלינט(למפת חצי האי האנטארקטי רגילה) בסיס חנרל ברנרדו אוהיגינס ריקלמהקרחון פלינט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פלינט(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פלינט
 
קרחון פלינט (באנגלית: Flint Glacier) הוא קרחון בחוף המזרחי של ארץ גרהאם בחצי האי האנטארקטי, שבאנטארקטיקה.
הקרחון הוא אחד מארבעת קרחוני וירלווינד. הוא זורם לכיוון דרום, ונשפך אל מפרצון וירלווינד, בין קרחון דמורסט לכף נורת'רופ.
שיא גובהו של הקרחון 232 מטרים מעל פני הים.
היסטוריה > גילוי הקרחון

הקרחון התגלה על ידי מגלה הארצות האוסטרלי סר יוברט וילקינס בטיסתו ב־20 בדצמבר 1928.
הקרחון צולם מן האוויר על ידי השירות האנטארקטי של ארצות הברית בשנת 1940, ומופה על ידי סקר שטחי חסות איי פוקלנד בשנת 1947.
היסטוריה > מקור השם

אנשי סקר חסות איי פוקלנד קראו לקרחון על שמו של חוקר הקרחונים ריצ'רד אפ. פלינט (Richard F. Flint), פרופסור לגאולוגיה באוניברסיטת ייל.
קרן הארדינג

| --- | --- |
אין תמונה חופשית
 לידה:  18 בנובמבר 1991 (בת 32) קונסט, הממלכה המאוחדת 
 מוקד פעילות:  הממלכה המאוחדת 
 תקופת הפעילות:  מ-2010 
 סוגה:  מוזיקת האוס 
 שפה מועדפת:  אנגלית 
 חברת תקליטים:  קפיטול רקורדס 
 karenhardingofficial.com
 
קרן הארדינג (באנגלית: Karen Harding; נולדה ב-18 בנובמבר 1991) היא זמרת-יוצרת בריטית.
ראשית חייה

הארדינג נולדה לאב אנגלי ולאם פיליפינית ב-18 בנובמבר 1991.‏ הארדינג גדלה בקונסט (אנ'), ולמדה באקדמיית קונסט (אנ')‏. היא עבדה בעבר בחנות האוכל המזרחי של הוריה. ב-2008, היא זכתה בתחרות המוזיקה האזורית Music Means Life. אחת ההקלטות הראשונות שלה הייתה גרסת כיסוי לשיר המחאה "Strange Fruit", שהתפרסם במקור על ידי בילי הולידיי.
קריירה

ב-2010, היא הופיעה בקדם האירוויזיון הבריטי לאירוויזיון 2010.‏ היא הודחה בסיבוב הראשון, לאחר שביצעה את השיר "What Do I Have to Do" של קיילי מינוג.
ב-2013, היא הייתה מתמודת בתוכנית הטלוויזיה הבריטית, The X Factor, והודחה בשלב מחנה האימונים. מאוחר יותר, היא הוחתמה בחברת התקליטים Method Records.
הסינגל הראשון שלה, "Say Something", יצא ב-19 באוקטובר 2014. השיר הגיע, בשיאו, למקום השני במצעד הדאנס הבריטי, למקום השביעי במצעד הסינגלים הבריטי, למקום ה-11 במצעד הסינגלים הסקוטי, ולמקום ה-73 במצעד הסינגלים האירי. כמו כן, השיר זכה בתואר פלטינה כפולה מה-BPI.
ב-14 באוגוסט 2015, היא הופיעה בסינגל "Feel Good (It's Alright)" של בלונד. השיר הגיע, בשיאו, למקום ה-19 במצעד הדאנס הבריטי ולמקום ה-76 במצעד הסינגלים הבריטי.
במאי 2016, היא ביצעה את המנון הממלכה המאוחדת בגמר גביע ה-FA לשנת 2016.
ב-9 בספטמבר 2016, היא השתתפה בסינגל "Sweet Lies" של וילקינסון. השיר הגיע, בשיאו, למקום ה-34 במצעד הדאנס הבריטי ולמקום ה-98 במצעד הסינגלים הסקוטי. כמו כן, השיר זכה בתואר כסף מה-BPI.
ב-28 ביולי 2017, היא השתתפה בסינגל "More & More" של טום זאנטי (אנ'). הסינגל הגיע, בשיאו, למקום ה-73 במצעד הסינגלים הבריטי, למקום ה-22 במצעד הדאנס הבריטי ולמקום ה-81 במצעד הסינגלים הסקוטי. כמו כן, השיר זכה בתואר כסף מה-BPI.
ב-15 באוקטובר 2021, היא הוציאה את המיני-אלבום הראשון שלה, Sweet Vibrations.
דיסקוגרפיה > מיני-אלבומים

2021: Sweet Vibrations
פרסים ומועמדויות

| שנה | פרס | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס ג'ונו | הקלטת הדאנס של השנה | "Need Your Love" (עם פליקס קרטל) | זכייה |  |
הערות שוליים

↑  "Get To Know: Karen Harding". Hunger TV. אורכב מ-המקור ב-2016-03-04. נבדק ב-2023-04-04.
↑  Barry Nelson. "Music provides life – and a recording contract for Karen". The Northern Echo. ארכיון מ-2019-03-28. נבדק ב-2023-04-04.
↑  Barry Nelson. "Music provides life – and a recording contract for Karen". The Northern Echo. ארכיון מ-2019-03-28. נבדק ב-2023-04-04.
↑  "Serving up a top 10: Former Sunderland takeaway worker Karen Harding reaches number seven in the charts". Sunderland Echo. אורכב מ-המקור ב-3 במרץ 2016. נבדק ב-25 בפברואר 2015. {{cite web}}:  (עזרה)
↑  "Karen from Consett will sing on Your Country Needs You". BBC News. ארכיון מ-2018-12-27. נבדק ב-10 באוגוסט 2016. {{cite news}}:  (עזרה)

- Katie Davies (6 במרץ 2010). "Singer Karen Harding aiming for Eurovision". N E Chronicle. ארכיון מ-2019-04-10. נבדק ב-2023-04-04. {{cite web}}:  (עזרה)

- "Eurovision hopeful has previously beaten Joe McElderry in a singing contest". Daily Star. 5 במרץ 2010. ארכיון מ-2019-04-10. נבדק ב-2023-04-04. {{cite web}}:  (עזרה)
↑  "Josh flying the flag for United Kingdom in Oslo". Eurovision.tv. ארכיון מ-2016-03-03. נבדק ב-2023-04-04.
↑  John Plunkett (30 בספטמבר 2013). "X Factor viewers complain over 'cruel' bootcamp twist". The Guardian. ארכיון מ-2017-10-23. נבדק ב-2023-04-04. {{cite web}}:  (עזרה)
↑  "Karen Harding X Factor MNEK Debut Single 'Say Something' –". Grazia Live. ארכיון מ-2015-02-24. נבדק ב-2023-04-04.
↑  Duke (27 בינואר 2015). "Consett singer Karen Harding heading for the top 10 with Say Something". N E Chronicle. ארכיון מ-2016-03-04. נבדק ב-2023-04-04. {{cite web}}:  (עזרה)
↑  "The 405 meets Karen Harding". The 405. אורכב מ-המקור ב-2014-12-04. נבדק ב-2023-04-04.
↑  "VIDEO: Blonde Feat Karen Harding 'Feel Good (It's Alright)'". Dropout UK. אורכב מ-המקור ב-23 בספטמבר 2015. נבדק ב-29 באוגוסט 2015. {{cite web}}:  (עזרה)
↑  "FA Cup final 2016: Singer Karen Harding misses cue to sing national anthem". BBC Sport. 21 במאי 2016. ארכיון מ-2020-11-08. נבדק ב-10 באוגוסט 2016. {{cite web}}:  (עזרה)
↑  2024 Juno Award Winners: Charlotte Cardin, Karan Aujla & more | Billboard Canada, ca.billboard.com (באנגלית)
| --- | --- |
בקרת זהויות :  ISNI: 0000 0004 2769 1999  LCCN: no2017086822  MusicBrainz: 25441822-c48a-4c46-af6f-fb03339d03bb  VIAF: 24145970339232252687   WorldCat (עם VIAF): 24145970339232252687
רולס-רויס פנטום 5

| --- | --- |

 מאפיינים כלליים
 יצרן:  Rolls-Royce Limited (בזמן ייצור הדגם), משנת 1973: "Rolls-Royce Motors"
 שנות ייצור:  1959–1968
 הרכבה:  בריטניה בריטניה
 מודל קודם:  רולס-רויס פנטום 4
 מודל אחריו:  רולס-רויס פנטום 6
 סיווג:  מכוניות סלון יוקרה
 מרכב:  4 דלתות - לימוזינה
 אורך:  6,045 מ"מ
 רוחב:  2,007 מ"מ
 גובה:  1,753 מ"מ
 משקל:  2,540 ק"ג (ריק)
 בסיס גלגלים:  3,683 מ"מ
 מפרט טכני
 מנוע:  V8 צילינדרים, 6,230 סמ"ק
 הילוכים:  תמסורת אוטומטית - 4 מהירויות
 מעצב:  H. J. Mulliner & Co
רולס-רויס פנטום 5, קבריולה, שנת 1966
רולס-רויס פנטום 5, שנת 1961
רולס-רויס פנטום 5 (אנגלית: Rolls-Royce Phantom V) היא לימוזינה יוקרתית מתוצרת יצרנית רכבי היוקרה הבריטית רולס-רויס אשר יוצרו בין השנים 1959–1969.
בסך הכול יוצרו 516 יחידות.
גרסאות

סדאן - 4 דלתות (3 חלונות בכל צד)
קבריולה - 4 דלתות (3 חלונות בכל צד)
מנהיגים ואישים מפורסמים אשר רכשו "רולס-רויס פנטום 5"

אליזבת השנייה, מלכת הממלכה המאוחדת
אליזבת, המלכה האם
אולף החמישי, מלך נורווגיה
מוחמד רזא שאה פהלווי
יוסיפ ברוז טיטו
אימלדה מרקוס
ג'ון לנון
עדנאן חשוגי
תמונות

רולס-רויס פנטום 5, שנת 1961
רולס-רויס פנטום 5, שנת 1961
רולס-רויס פנטום 5, שנת 1960
רולס-רויס פנטום 5, שנת 1960
רולס-רויס פנטום 5
רולס-רויס פנטום 5, שנת 1968
רולס-רויס פנטום 5
רולס-רויס פנטום 5
ראו גם

רולס-רויס
הנרי רויס
רולס-רויס 10 כ"ס
רולס-רויס V-8 (1905)
רולס-רויס 30 כ"ס
רולס-רויס סילבר גוסט
רולס-רויס 15 כ"ס
רולס-רויס 20 כ"ס
רולס-רויס 20-25 כ"ס
רולס-רויס 25/30 כ"ס
רולס-רויס ריית (1938)
רולס-רויס פנטום 1
רולס-רויס פנטום 2
רולס-רויס פנטום 3
רולס-רויס פנטום 4
רולס-רויס פנטום 6
רולס-רויס סילבר דאון
רולס-רויס קמארג'
רולס-רויס סילבר סראף
רולס-רויס ריית (2013)
לימוזינה
קרחון פנק (אנטארקטיקה)

ערך זה עוסק בקרחון בארץ קואטס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  77°57′S 34°42′W﻿ / ﻿77.95°S 34.7°W﻿ / -77.95; -34.7
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פנק(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון פנק
 
קרחון פנק (באנגלית: Penck Glacier) הוא קרחון קטן בארץ קואוטס שבאנטארקטיקה.
הקרחון זורם צפונה לאורך גדתו הצפונית של קרחון ברטראב.
הקרחון נשפך אל מפרץ ואסל.
היסטוריה > גילוי ומיפוי הקרחון

הקרחון התגלה על ידי המשלחת הגרמנית לאנטארקטיקה, אשר חקרה את אנטארקטיקה בין השנים 1911–1912, בפיקודו של וילהלם פילכנר.
היסטוריה > מקור השם

פילכנר נתן לקרחון את שמו.
פילכנר קרא לקרחון על שמו של הגאוגרף הגרמני אלברכט פנק.
לקריאה נוספת

• National Imagery and Mapping Agency 2002, , P 95
• United States. Naval Oceanographic Office, , PP 237, 312
רולס-רויס פנטום 1

| --- | --- |

רולס-רויס פנטום 1, שנת 1927
 מאפיינים כלליים
 נקרא גם:  רולס-רויס פנטום 40/50
 יצרן:  Rolls-Royce Limited (בזמן ייצור הדגם), משנת 1973: "Rolls-Royce Motors"
 שנות ייצור:  1925–1931
 הרכבה:  בריטניה בריטניה  ארצות הברית ארצות הברית
 מודל קודם:  רולס-רויס סילבר גוסט 
 מודל אחריו:  רולס-רויס פנטום 2
 סיווג:  מכוניות  סלון יוקרה
 אורך:  5,563 מ"מ 
 רוחב:  1,829 מ"מ 
 גובה:  1,800 מ"מ 
 בסיס גלגלים:  3,644 מ"מ, 3,721 מ"מ (ארצות הברית), 3,822 מ"מ (בריטניה)
 מפרט טכני
 מנוע:  6 צילינדרים, 7,668 סמ"ק המפיק 40 כ"ס, 50 כ"ס
 הילוכים:  תמסורת ידנית
 
רולס-רויס פנטום 1
רולס-רויס פנטום 1 (Rolls-Royce Phantom I) היא מכונית סלון, יוקרתית מתוצרת יצרנית רכבי היוקרה הבריטית רולס-רויס אשר יוצרו בין השנים 1925–1931, ובארצות הברית בין השנים 1926 - 1931. סך הכול יוצרו 3,512 יחידות. בבריטניה יוצרו 2,269 יחידות, ובארצות הברית 1,243 יחידות.
גרסאות

סדאן - 4 דלתות
קבריולה, 2 דלתות (2 מושבים)
קבריולה, 4 דלתות (4 מושבים)
מודלים

בסיס גלגלים 3,644 מ"מ (גרסת בסיס גלגלים קצר)
בסיס גלגלים 3,721 מ"מ (ייצור בארצות הברית)
בסיס גלגלים 3,822 מ"מ (ייצור בבריטניה)
חברת רולס-רויס

חברת רולס-רויס נוסדה בשנת 1906 על ידי צ'ארלס סטיוארט רולס ופרדריק הנרי רויס. החברה הייתה קרויה "רולס־רויס לימיטד", (Rolls-Royce Limited). בשנת 1940 פיתחה החברה את מחלקת המנועים. משנת 1973 קרויה החברה: "Rolls-Royce Motors".
תמונות

רולס-רויס פנטום 1, שנת 1927
רולס-רויס פנטום 1, שנת 1927
רולס-רויס פנטום 1, שנת 1928
רולס-רויס פנטום 1, שנת 1929
רולס-רויס פנטום 1, קבריולט, 4 מושבים, שנת 1926
רולס-רויס פנטום 1, שנת 1927
קשר עיר

| --- | --- |

 בימוי:  יהונתן סגל
 הופק בידי:  יהונתן סגל 
 תסריט:  יהונתן סגל
 עריכה:  Dalia Castel 
 שחקנים ראשיים:  שרון אלכסנדר דפנה רכטר יהונתן סגל אסי לוי 
 מוזיקה:  יוסף ברדנשווילי 
 צילום:  דרור מורה
 מדינה:  ישראל ישראל
 הקרנת בכורה:  1998 
 משך הקרנה:  103 דקות
 שפת הסרט:  עברית
 סוגה:  סרט דרמה 
 דף הסרט ב־IMDb
 
קשר עיר הוא סרט קולנוע ישראלי משנת 1998 עם דפנה רכטר, שרון אלכסנדר ויהונתן סגל בתפקידים הראשיים.
הסרט היה מועמד ל-12 פרסי אופיר, היה גם מועמד לפרס בפסטיבל ברלין, ובנוסף זכה בפרס הסרט הטוב ביותר בפסטיבל הסרטים הבינלאומי חיפה.
עלילה

אווה נשואה בנישואים לא מאושרים לרובי ואם לילד, היא עובדת בחנות ונפגעת מהלנת שכר.
נישואיה מתדרדרים עמוק יותר עם שובו לארץ של עמנואל, מאהבה לשעבר של אווה וחברו לספסל הלימודים של רובי.
שחקנים

| שחקן | תפקיד |
| --- | --- |
דפנה רכטר: אווה
שרון אלכסנדר: רובי
יהונתן סגל: עמנואל
תחיה דנון: גבריאלה
קתדרלת ריו דה ז'ניירו

| --- | --- |

 מידע כללי
 סוג:  קתדרלה 
 על שם:  סבסטיאן הקדוש 
 מיקום:  ריו דה ז'ניירו 
 מדינה:  ברזיל 
 הקמה ובנייה
 תקופת הבנייה:  ?–1979
 תאריך פתיחה רשמי:  1979 
 חומרי בנייה:  בטון 
 אדריכל:  אדגר פונסקה 
 סגנון אדריכלי:  אדריכלות מודרנית 
 מידות
 אורך:  106 מ' 
 רוחב:  106 מ' 
 גובה:  75 מ' 
 קואורדינטות:  22°54′39″S 43°10′51″W﻿ / ﻿22.910925°S 43.180711°W﻿ / -22.910925; -43.180711
 catedral.com.br
  (למפת ריו דה ז'ניירו מוגדלת) קתדרלת ריו דה ז'ניירו(למפת ריו דה ז'ניירו רגילה) קתדרלת ריו דה ז'ניירו
 
קתדרלת ריו דה ז'ניירו (שמה הרשמי: הקתדרלה המטרופוליטנית סאו סבסטיאו (Catedral Metropolitana de São Sebastião)) היא מקום מושב הארכיבישוף הרומי-קתולי של העיר ריו דה ז'ניירו שבברזיל. היא קרויה על שם סבסטיאן הקדוש, הקדוש הפטרון של העיר.
הקתדרלה נבנתה במרכז העיר בין השנים 1964–1979. היא תוכננה על ידי האדריכל אדגר דה אוליוירה דה פונסקה (Edgar de Oliveira da Fonseca) בסגנון מודרניסטי, בהשראת פירמידות של תרבות המאיה. הקתדרלה היא הנוכחית בשורה ארוכה של כנסיות ששימשו כמקום מושב הארכיבישוף של העיר. הקודמת לה היא כנסיית גבירתנו מהר הכרמל של הכס העתיק (ידועה יותר כקתדרלה הישנה של ריו דה ז'ניירו).
הקתדרלה היא מבנה מעגלי בקוטר של 106 מטרים ובגובה של 75 מטרים. מותקנים בה ארבעה חלונות ויטראז' בגובה של 64 מטרים. היא יכולה להכיל 5,000 איש בישיבה או 20 אלף בעמידה.
רולס-רויס פנטום 4

| --- | --- |

Rolls-Royce Phantom IV
 מאפיינים כלליים
 יצרן:  Rolls-Royce Limited (בזמן ייצור הדגם), משנת 1973: "Rolls-Royce Motors"
 שנות ייצור:  1950–1956
 הרכבה:  בריטניה בריטניה
 מודל קודם:  רולס-רויס פנטום 3
 מודל אחריו:  רולס-רויס פנטום 5
 סיווג:  מכוניות  סלון יוקרה
 מרכב:  4 דלתות, 4 דלתות (קבריולה)
 אורך:  5,765 מ"מ
 רוחב:  1,955 מ"מ
 גובה:  1,879 מ"מ
 בסיס גלגלים:  3,683 מ"מ
 מפרט טכני
 מנוע:  8 צילינדרים,  5,700 סמ"ק, 6,500 סמ"ק
 הילוכים:  תמסורת ידנית - 4 מהירויות, תמסורת אוטומטית - 4 מהירויות (משנת 1954)
רולס-רויס פנטום 4
רולס-רויס פנטום 4
רולס-רויס פנטום 4 (Rolls-Royce Phantom IV) היא מכונית מסוג לימוזינה, היוקרתית ביותר מתוצרת יצרנית רכבי היוקרה הבריטית רולס-רויס אשר יוצרו בין השנים 1950–1956.
בסך הכול יוצרו 18 יחידות, מתוכן 15 בגרסת סלון, ו-3 בגרסת קבריולה.
גרסאות

סדאן, 4 דלתות, 7 מושבים
קבריולה, 4 דלתות
מנהיגים אשר רכשו "רולס-רויס פנטום 4"

אליזבת השנייה, מלכת הממלכה המאוחדת
הנסיכה מרגרט
מוחמד רזא שאה פהלווי
הגנרל פרנסיסקו פרנקו
פייסל השני, מלך עיראק
עבדאללה א-סלים א-סבאח - אמיר כווית
Aga Khan III
תמונות

רולס-רויס פנטום 4, קבריולט
רולס-רויס פנטום 4, שנת 1954
רולס-רויס פנטום 4 - מבט למושבים האחוריים
רולס-רויס פנטום 4, שנת 1955
ראו גם

רולס-רויס
הנרי רויס
רולס-רויס 10 כ"ס
רולס-רויס V-8 (1905)
רולס-רויס 30 כ"ס
רולס-רויס סילבר גוסט
רולס-רויס 15 כ"ס
רולס-רויס 20 כ"ס
רולס-רויס 20-25 כ"ס
רולס-רויס 25/30 כ"ס
רולס-רויס ריית (1938)
רולס-רויס פנטום 1
רולס-רויס פנטום 2
רולס-רויס פנטום 3
רולס-רויס פנטום 5
רולס-רויס פנטום 6
רולס-רויס סילבר דאון
רולס-רויס סילבר סראף
רולס-רויס קמארג'
רולס-רויס ריית (2013)
קרן הארנונה

קרן הארנונה היא קרן שהוחלט להקימה במסגרת חוק ההסדרים לשנות התקציב 2023–2024, כך שכל רשות מקומית בישראל (מלבד יהודה ושומרון שם לא ניתן להחיל את החוק מסיבות משפטיות) תעביר לקרן 10%–28% מההכנסות השנתיות של הארנונה שנגבתה מעסקים. הכסף יחולק לעידוד בנייה למגורים ברשויות בעלות מעמד כלכלי נמוך, בהתאם לפרמטרים של היקפי בנייה למגורים. על פי הנטען בהצעת החוק, מטרת החוק היא לעודד בנייה למגורים על חשבון בנייה לעסקים, ובכך לחזק את ערי הפריפריה ולקדם את פתרון בעיית משבר הדיור בישראל.
ראשי השלטון המקומי מתחו ביקורת נוקבת על הצעת החוק. לטענתם, הקרן לא תסייע לפתרון משבר הדיור. הקרן  תלאים את כספי הרשויות המקומיות, ותפגע בהכנסותיהן של ערים עם יותר מרכזי תעשייה, עסקים ושטחי מסחר גדולים, ובכך 'תעניש' רשויות שהשקיעו בפיתוח אזורי מסחר ותעשייה. מתנגדי הקרן טוענים שעל המדינה לדאוג לפתרון משבר הדיור, ושמטרת החוק היא החלשת השלטון המקומי.
פרק זה בהצעת החוק ההסדרים אושר, והוא הפך ל"חוק הרשויות המקומיות (קרן להרחבת ההשקעה בתושב ולהגדלת היצע הדיור), התשפ"ג-2023".
היסטוריה חקיקתית

הארנונה שנגבית מעסקים בישראל גבוהה משמעותית מהארנונה מדירות מגורים. יש הטוענים שעובדה זו מדרבנת את ראשי הרשויות המקומיות להעדיף בנייה למטרות מסחר ולא למגורים, ובכך לצמצם את היצע הדיור בישראל ולהחמיר את משבר הדיור.
הצעת החוק שיזמו פקידים במשרד האוצר בשנת 2016, בעת כהונת ממשלת ישראל ה-34, וקודמה במסגרת חוק ההסדרים על ידי ועדת הכספים בראשות משה גפני, ביקשה להתמודד עם בעיה זו על ידי הלאמת סך מסוים מהכסף הנגבה מהארנונה מעסקים, וחלוקתו לפי מספר היתרי הבנייה הניתנים בכל רשות מקומית בישראל. פקידי האוצר ניסו לקדם רפורמה דומה בעת כהונת ממשלת ישראל ה-36, אך שר האוצר אביגדור ליברמן סיכל את הניסיון.
ניסיון נוסף נעשה בעת כהונת ממשלת ישראל ה-37 בהובלת שר האוצר בצלאל סמוטריץ'. ב-24 במאי 2023, הקמת קרן הארנונה אושרה במליאת הכנסת, במסגרת אישורו של חוק התוכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023.
עיקרי הצעת החוק

אלו עיקרי הצעת החוק כפי שאושרה בוועדת השרים לענייני חקיקה:
המענק שתקבל רשות מקומית בגין כל היתר בנייה של דירת מגורים שהנפיקה החל משנת 2021 יעמוד על סך של 1,850 ש"ח, ועל כל היתר כזה בין השנים 2018–2020 המענק יעמוד על 1,000 ש"ח.
הנתח שייגבה מהכנסות הרשויות המקומיות מהגידול השנתי בארנונה עסקית, יעמוד על 28% ביחס לשנת הבסיס של 2022. ברשויות מקומיות המדורגות באשכול 1 עד 5 הן במדד החברתי-כלכלי והן במדד הפריפריאליות ייגבה שיעור של 20% מהגידול בארנונה שאינה ממגורים.
רשות מקומית שהכנסותיה מארנונה עסקית לא גדלו בשנה מסוימת ביחס להכנסות מארנונה עסקית בשנת 2022, לא תפריש באותה שנה כספים לקרן. מסכום ההפרשה של כל רשות מקומית יופחת סך המענקים שהרשות הייתה צריכה לקבל באותה שנה.
האפשרות של הקרן לצבור עודפי כספים תוגבל, כך שלא תהיה אפשרות למועצת הקרן להשתמש בכספים עודפים לטובת מטרות אחרות. במקום זאת, תישאר יתרת הכספים בקרן לצורך העברת מענקים בשנים הבאות.
מועצת הקרן תורכב מ-7 חברים, בהם, בין היתר, נציג משרד האוצר, נציג משרד הפנים, נציג משרד ראש הממשלה, נציג ציבור, יו"ר הגוף המייצג את מרבית הרשויות המקומיות, ונציג הרשויות המקומיות שייבחר "בהליך שבו תינתן לכלל הרשויות המקומיות החברות בו האפשרות להצביע".
הדיון הציבורי > ביקורת

ראשי השלטון המקומי ביקרו את הצעת החוק וטענו כי הגם שמשרד האוצר מבקש לאזן את חלוקת תשלומי הארנונה בין הרשויות, מאחר שהמימון יגיע מהפרשת כספי ארנונה שאינה למגורים, המשמעות היא שערים עם פעילות מסחרית ענפה יפרישו את עיקר התקציב, מה שיפגע בהכנסותיהן, ויבוא על חשבון טיפוח ופיתוח העיר, תוכניות חינוך, בריאות ורווחה בעיר, ועוד. מתנגדי הקרן אומרים שזהו תפקידה של המדינה לדאוג לפתרון משבר הדיור, ולמעשה מענישים את הרשויות בגלל ההצלחה שלהן. בשלטון המקומי חוששים כי החוק יפגע ביכולת של העיריות לספק שירותים מוניציפליים. לטענתם, לא מתפקידם לדאוג למקורות תקציביים לפתרון המשברים לאומיים והכסף צריך להגיע מהאוצר ומתקציב המדינה.
ביקורת נוספת על הצעת החוק מתמקדת בסעיף לפיו "רשות מקומית ביהודה ושומרון לא תעביר בפועל כסף לקרן – גם אם הסכום שהרשות הייתה צריכה להפריש, יעלה על הכספים שמוקצים לה באותה שנה – היא לא תפריש כספים לקרן". כלומר, רשויות ביהודה ושומרון לא יעבירו כספים לקרן הארנונה, אך תהיינה זכאיות לקבל ממנה את המענקים עבור היתרי הבנייה שיינתנו שם. מתנגדים רבים מבקרים סעיף זה, ומציינים שאין סיבה מהותית שכל הרשויות בישראל – גם החלשות והעניות ביותר – יחויבו להפריש לקרן כחלק מהעלייה שלהן בארנונה העסקית, ואילו הרשויות ביו"ש, שמצבן הכלכלי טוב יותר ממספר ערים בישראל, יהיו פטורות מחובה זו. מתנגדים נוספים טוענים שסעיף זה יעודד בנייה עסקית ביהודה ושומרון יותר מאשר בשאר חלקי הארץ, גם באזורים חלשים, ובכך יפגע גם ברשויות החלשות כלכלית עוד יותר. כמו כן נטען כי מהקרן צפויים להרוויח יישובים כמו רמת גן ופרדס חנה-כרכור ולהפסיד יישובים כגון בית שאן ומצפה רמון, באופן המנוגד לצדק חלוקתי.
במחאה על קידום החוק, פתחו הרשויות המקומיות בשביתה ביום שני, 15 במאי 2023. השביתה נמשכה גם למחרת, אך מערכת החינוך הוחרגה ממנה.
הדיון הציבורי > תגובה לביקורת

במענה לביקורת השיב מנכ"ל משרד האוצר שלומי הייזלר כי יש בעיה משפטית לגבות את דמי הארנונה מרשויות ביו"ש, ונקבע כי תשלומים שיצטרכו להעביר לקרן יקוזזו עם תשלומים המגיעים להן מהקרן. כמו כן, טען ראש אגף התקציבים באוצר יוגב גרדוס כי הוא "לא זוכר רפורמה שהשיח הציבורי לגביה הפך מתמיכה נלהבת להתנגדות נחרצת תוך מספר קצר כזה של חודשים. כשהצגתי אותה בעבר, קיבלתי שבחים מכלכלנים ומהעיתונות הכלכלית. אני מופתע מהשינוי החד הזה".